PACE:ส่อง 2H59-ปี 60 ฟื้นตัวต่อเนื่องแนะนำถือราคาเป้าหมาย 3.95 บาท
PACE คำแนะนำ: ถือ ราคาพื้นฐานกำหนดไว้ที่ 3.95 บาท ด้วย P/E ปี 60 ที่ 14 เท่า ซึ่งเทียบเท่า PEG ที่ต่ำเพียง 0.02 เท่า ราคาปิดมีส่วนเพิ่มอีกไม่มากคือ 3% คาดว่าผลการดำเนินงาน 2H59 และปี 60 ฟื้นตัวดีต่อเนื่องเมื่อมีการโอนคอนโดมหานคร และวิลล่า มหาสมุทรที่หัวหินเข้ามามากขึ้น
25 ส.ค. 2559

บล.ดีบีเอส วิคเคอร์ส ระบุในบทวิเคราะห์วันนี้ (25 ส.ค.) ว่า บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ได้ทยอยออกบัตรเชิญให้แขก VIP เข้าร่วมงานเฉลิมฉลองยิ่งใหญ่ คอนโดมหานคร ซึ่งสูงสุดในประเทศไทย ที่ก่อสร้างแล้วเสร็จสมบูรณ์ ในงาน “MAHANAKHON BANGKOK RISING” ซึ่งจะมี Theme ของงานเป็นการแสดงแสงสีเสียง หรือ The Night of Lights โดยมี Jose Carreras เป็นผู้นำการแสดง งานจะมีขึ้นในวันที่ 29 ส.ค.59 นี้
ผลกระทบ: คาดว่าจะเป็นปัจจัยบวกต่อราคาหุ้น และมีการเก็งกำไรได้ เพราะนั่นหมายถึงความพร้อมในการโอนกรรมสิทธิ์ ที่จะเกิดขึ้นอย่างเต็มที่ในช่วงปลาย 3Q59 เป็นต้นไป ซึ่งตามสมมุติฐาน เราให้มีการโอนที่ 5.8 พันล้านบาทในปีนี้ หลังจาก 2Q59 บันทึกไป 969 ล้านบาท ซึ่งขณะนั้นมีการโอนล่วงหน้าเพื่อให้ทันมาตรการรัฐฯ แต่ถือว่ายังไม่มาก
คำแนะนำ: ถือ ราคาพื้นฐานกำหนดไว้ที่ 3.95 บาท ด้วย P/E ปี 60 ที่ 14 เท่า ซึ่งเทียบเท่า PEG ที่ต่ำเพียง 0.02 เท่า ราคาปิดมีส่วนเพิ่มอีกไม่มากคือ 3% คาดว่าผลการดำเนินงาน 2H59 และปี 60 ฟื้นตัวดีต่อเนื่องเมื่อมีการโอนคอนโดมหานคร และวิลล่า มหาสมุทรที่หัวหินเข้ามามากขึ้น
อย่างไรก็ตามสมมุติฐานที่สำคัญคือ บริษัทจะต้องควบคุมเรื่องการทำอัตรากำไรขั้นต้น และบริหารค่าใช้จ่ายได้อย่างมีประสิทธิภาพ จึงจะเป็นไปตามที่ได้ประมาณการไว้ แต่การที่บริษัทยังต้องลงทุนและขยายสาขาของร้าน DEAN&amp;DELUCA ไปอีกมาก จึงทำให้มีค่าใช้จ่ายที่สูง และอาจบั่นทอนต่อประสิทธิภาพการทำกำไรได้ จึงเป็นปัจจัยเสี่ยงที่ต้องระมัดระวัง